en fi fi en fi en fi en fi fi fi fi fi pt fi en fi en en en en en en fi fi fi fi fi ca fi fi fi lt fi fi fi fi fi fi eo fi fi fi fi fi fi fi fi fi en sv fr de fi fi fi th oc en sv fi en fi en fi fi fi en en
Demian Maia Experience | DME | 17.-19.10.2022 - Buli Jiu-Jitsu | Helsinki, Uusimaa
Kalenteri Liittyminen ja hinnasto Ohjaajat Ota yhteyttä
Haluatko tulla kokeilemaan Bulin treenejä, Open Matille tai vierailemaan ohjatuissa harjoituksissa?
BJJ On Ramp 10 | 22.-23.10.2022
Edenred virike-edun käyttäminen osana kokonaisen vuoden harjoitusmaksujen maksamista.
Saapuminen ensimmäisiin harjoituksiin ja kulkuluvat
Buli Jiu-Jitsu avajaiset 1.8.2021: Open Mat GI & NOGI
Rodrigo "Comprido" Medeiros leiri 4.-6.6.2022
Antti Akonniemen workshop oheisharjoittelusta bulilaisille
Jesse Vuorio x Buli Jiu-Jitsu Training Camp
Your cart is empty
Demian Maia Experience | DME | 17.-19.10.2022
DEMIAN MAIA Experience -seminaari Buli Jiu-Jitsulla
Demian Maia on jälleen Suomessa! Kolmipäiväisen The Demian Maia Experience -seminaarin aikana syvennymme hänen Backpack-systeemiinsä, jossa käydään läpi selän kontrollointia ja selästä tehtäviä lopetuksia.
Demian Maia on viidennen asteen musta vyö BJJssä, mutta erityisesti hänet tunnetaan yhtenä maailman ansioituneemmista vapaaottelijoista. Yli 20-vuotisella UFC-urallaan Maia on netonnut peräti 28 otteluvoittoa. Maia onkin yksi keskeisistä ottelijoista, joka on vaikuttanut mattopainin hallitsemisen kasvaneeseen roolin vapaaottelussa. Hänen värikkääseen kisahistoriaansa mahtuu paljon muutakin, muun muassa ADCC:n maailmanmestaruus vuodelta 2007. Maia on myös pidetty opettaja ja seminaarivieras.
Vaikka vapaaottelussa on niittänyt menestystä moni muukin BJJ-taustainen kamppailija, ovat Maian strategia, tekniikat ja ottelufilosofia hyvin uniikkeja. Seminaarissaan hän jakaa konseptiensa lisäksi paljon pieniä teknisiä yksityiskohtia, joilla on iso vaikutus selkäposition hallintaan.
“Kaikki tällä seminaarilla opettamani on käytetty maailman kovimman kamppailuareenan kautta ja testattu sen ehdottomia huippuja vastaan. Olen harvojen etuoikeutettujen joukossa, kun olen saanut laittaa omat taitoni koetukselle niin äärimmäisissä olosuhteissa. Seminaarin periaatteet ja tekniikat toimivat kuitenkin kaikilla, harrastajasta tavoitteelliseen kilpailijaan”, Demian Maia sanoo.
Seminaarin sisältö kattaa selkäposition saavuttamisen ja ylläpitämisen periaatteet, paljon hyödyllisiä tekniikoita position säilyttämiseen ja erilaisia selän lopetuksia, mukaan lukien onnistuneen kuristuksen yksityiskohdat. Oman pelin ohella seminaari antaa paremmat valmiudet reagoida vastustajan erilaisiin pakenemis- ja puolustusyrityksiin. Koska Maian selkäsysteemi pyrkii tehokkuuteen, opit myös käyttämään energiaasi taloudellisesti, mikä parantaa mahdollisuuksiasi teknisesti onnistuneisiin suorituksiin selkäpositiosta.
The Demian Maia Experience: seminaarin sisältö ja aikataulu
Teema: Demian Maian Backpack System, selän pelaaminen gissä ja no-gissa (seminaarille voi osallistua kummalla tahansa varustuksella).
Seminaari on kolmipäiväinen, harjoitusten yhteiskesto n. 7 tuntia. Osallistujille lähetetään muistiinpanot opetussisällöistä seminaarin jälkeen.
Maanantai 17.10.2022 klo. 18-20.30
-Positioissa siirtymisen & selän kontrolloinnin periaatteet
-Kuinka reagoida vastustajan pakenemisyrityksiin selästä
Tiistai 18.10.2022 klo. 18-20.30
-Kuinka reagoida, kun vastustaja puolustaa lopetusta
Keskiviikko 19.10.2022 klo. 18-20.30
-Selästä lopettamisen tekniikoita, osa 2
Buli Jiu-Jitsu | Urhea-halli
Koko leiri 160€ - Osta TÄÄLTÄ!
Yksi päivä 80€ - Osta TÄÄLTÄ!
Liput tapahtumaan tulee ostaa etukäteen Buli Jiu-Jitsun verkkokaupasta.
Helsinki, Uusimaa 00550, FI
Buli Jiu-Jitsu toimii Mäkelänrinteen uintikeskuksen vieressä vastavalmistuneessa Urhea-hallissa Helsingin Vallilassa (Mäkelänkatu 47). Urheaan on loistavat kulkuyhteydet ja saapuminen on vaivatonta kulkuvälineestä riippumatta.
Julkisilla kulkuvälineillä saapuminen on todella helppoa. Mäkelänkatu on yksi Helsingin keskeisimmistä julkisen liikenteen väylistä. Urhea-hallille kävelee 10 minuuttia Sörnäisistä (lähin metro) tai Pasilan asemalta.
Lähin parkkipaikka on Mäkelänrinteen uintikeskuksen, jossa maksu on 1 € / alkava tunti. Maksu tapahtuu uimahallin aulan automaattiin. Myös Velodromin parkkipaikka on kätevän lähellä.